钦定古今图书集成/明伦汇编/官常典/第635卷 > 萧定
## 钦定古今图书集成/明伦汇编/官常典/第635卷 > 萧定

按《唐书萧瑀传》：“定字梅臣，瑀曾孙。以荫起家陕州参
军事，金城丞。莅事清挺，历左右司郎中。为元载所恶，
外迁袁、润等六州刺史。大历中，有司差天下刺史治最，定与常州萧复、豪州张镒为第一，而劭桑稼，均赋
税，业徕游口，在镒、复右。迁户部侍郎，太常卿。朱泚反，
诡姓名张为诞，与蒋沇不浼于贼。事平，擢太子少师。”
卒，年七十七。赠太子太师。